རྒྱུད་གུར་གྱི་རྗེས་གནང་སྒྲུབ་ཐབས། ལྷ་མོའི་དབང་བརྒྱུད་དང་གཅིག། རྫོགས་པ་ཆེན་པོའི་རྒྱུད་ཀྱི་ཐོབ་ཡིག་བཞུགས་སོ།། མཆོག་གི་གདུལ་བྱ་བཻཌཱུརྻ་ཡི་གཞི། །རྒྱལ་བའི་ཡོན་ཏན་རི་མོས་གར་བྱེད་མཁན། །དང་པོའི་རྡོར་སེམས་ལྷ་ཡི་ལྷ་དབང་ནི། །རིག་འཛིན་ཀུན་གྱི་གཟུགས་དེར་ཕྱག་འཚལ་ལོ། །རྡོ་རྗེ་ཐེག་རྩེར་མཚུངས་ཀྱང་བོད་ཡུལ་བས། །གསང་ཆེན་རྙིང་མ་ཞེས་བྱར་རིས་བཅད་པའི། །རྒྱུད་སྡེའི་ཕུལ་འདི་ཐོས་བཟོད་སྐལ་བཟང་སྙམ། །བདག་ནི་རང་གི་བསོད་ནམས་བསྔགས་པར་བགྱི། །བཀའ་རྫོགས་པ་ཆེན་པོའི་རྒྱུད་འབུམ་ཕྲག་དྲུག་ཅུ་རྩ་བཞི་ལས། གསང་བ་ཡང་བཅུད་དུ་ཕྱུང་བ་རྒྱུད་བཅུ་བདུན་ཏེ། །རྒྱ་མཚོ་ལྟ་བུའི་རྒྱུད་རིག་པ་རང་ཤར། ༡ ཉི་མ་ལྟ་བུའི་རྒྱུད་ཉི་ཟླ་ཁ་སྦྱོར། ༢ སེང་གེ་ལྟ་བུའི་རྒྱུད་རྡོ་རྗེ་སེམས་དཔའ་སྙིང་གི་མེ་ལོང་། ༣ རི་རྒྱལ་ལྟ་བུའི་རྒྱུད་སེང་གེ་རྩལ་རྫོགས། ༤ འཁོར་ལོ་ལྟ་བུའི་རྒྱུད་བཀྲ་ཤིས་མཛེས་ལྡན། ༥ ལྡེ་མིག་ལྟ་བུའི་རྒྱུད་ཡི་གེ་མེད་པ། ༦ རལ་གྲི་ལྟ་བུའི་རྒྱུད་སྒྲོན་མ་འབར་བ། ༧ གསེར་ཞུན་ལྟ་བུའི་རྒྱུད་ནོར་བུ་ཕྲ་བཀོད། ༨ མེ་ལོང་ལྟ་བུའི་རྒྱུད་ངོ་སྤྲོད་སྤྲས་པ། ༩ མུ་ཏིག་ལྟ་བུའི་རྒྱུད་མུ་ཏིག་འཕྲེང་བ། ༡༠ སྦྲུལ་མདུད་འགྲོལ་བ་ལྟ་བུ་རིག་པ་རང་ཤར། ༡༡ ཆུ་རྒྱུན་ལྟ་བུའི་རྒྱུད་རྫོགས་པ་རང་བྱུང་། ༡༢ རྒྱལ་པོ་ལྟ་བུའི་རྒྱུད་སྐུ་གདུང་འབར་བ། ༡༣ བང་མཛོད་ལྟ་བུའི་རྒྱུད་རིན་ཆེན་སྤུངས་པ། ༡༤ གསལ་ཤིང་ལྟ་བུའི་རྒྱུད་ཀུན་ཏུ་བཟང་པོ་ཐུགས་ཀྱི་མེ་ལོང་། ༡༥ ཁྱུང་ཆེན་ལྟ་བུའི་རྒྱུད་ཀུན་བཟང་ཀློང་ཆེན་དྲུག་པ། ༡༦ ལྕགས་རི་ལྟ་བུའི་རྒྱུད་སྒྲ་ཐལ་འགྱུར་རོ།། ༡༧ རྒྱུད་དེ་དག་ལས། རིག་པ་རང་ཤར་དང་རང་གྲོལ་གཉིས་བཤད་རྒྱུད་དེ། དེས་ལོ་འདབ་རྒྱས་པའི་ཚུལ་དུ་བཤད། རིན་ཆེན་སྤུངས་པ་དང་སྐུ་གདུང་འབར་བ་གཉིས་ཡན་ལག་གི་རྒྱུད་དེ། དེ་གཉིས་ཀྱིས་རྒྱ་མཚོ་ལ་གཟའ་སྐར་ཤར་བ་བཞིན་བཤད། སྒྲ་ཐལ་འགྱུར་དང་བཀྲ་ཤིས་མཛེས་ལྡན་གཉིས་ལུང་རིགས་གསལ་བའི་རྒྱུད་དེ། དེ་གཉིས་ཀྱིས་མེ་ཏོག་ཁ་འབྱེད་པའི་ཚུལ་དུ་བཤད། མེ་ལོང་རྣམ་གཉིས། ངོ་སྤྲོད་སྤྲས་པ། མུ་ཏིག་འཕྲེང་བ་བཞི་མན་ངག་གི་རྒྱུད་དེ། དེས་འབྲས་བུ་སྨིན་པའི་ཚུལ་དུ་བཤད། ཀློང་དྲུག སྒྲོན་འབར། ཉི་ཟླ་ཁ་སྦྱོར། ཡི་གེ་མེད་པ་བཞི་དགོངས་པ་རང་གནས་ཀྱི་རྒྱུད་དེ། དེས་མཐོང་བྱེད་མིག་གི་ཚུལ་དུ་བཤད། སེང་གེ་རྩལ་རྫོགས་ནོར་བུ་ཕྲ་བཀོད་གཉིས་འཇུག་པ་རང་གྲོལ་གྱི་རྒྱུད་དེ། དེས་དྲན་གཞི་སྙིང་གི་ཚུལ་དུ་བཤད། ཅེས་གསུངས་ལ། ཆོས་སྲུང་ཁྲོས་ནག་གི་རྒྱུད་བསྣན་ནས། དེས་མེལ་ཚེ་བྱེད་པའི་ཚུལ་དུ་བཤད་དོ། །རྒྱུད་དེ་དག་ལ་མན་ངག་དུ་ཡོད་ཅེ་ན། རིག་པ་རང་ཤར་རྒྱུད་ལ་མ་བུ་བདུན། ༡ སྙིང་གི་མེ་ལོང་མ་བུ་བཞི། ༢ སེང་གེ་རྩལ་རྫོགས་ལ་མ་བུ་བཅུ། ༣ ཡི་གེ་མེད་པ་ལ་མ་བུ་ལྔ། ༤ བཀྲ་ཤིས་མཛེས་ལྡན་ལ་མ་བུ་དགུ། ༥ ཐལ་འགྱུར་ལ་མ་བུ་བདུན། ༦ ཐུགས་ཀྱི་མེ་ལོང་ལ་མ་བུ་དྲུག ༧ སྒྲོན་མ་འབར་བ་ལ་མ་བུ་ལྔ། ༨ ནོར་བུ་ཕྲ་བཀོད་ལ་མ་བུ་བདུན། ༩ ཉི་ཟླ་ཁ་སྦྱོར་ལ་མ་བུ་དྲུག ༡༠ ངོ་སྤྲོད་སྤྲས་པ་ལ་མ་བུ་བཅོ་ལྔ། ༡༡ མུ་ཏིག་འཕྲེང་བའི་རྒྱུད་ལ་མ་བུ་གསུམ། ༡༢ རིག་པ་རང་གྲོལ་ལ་མ་བུ་བཞི། ༡༣ རྫོགས་པ་རང་བྱུང་ལ་མ་བུ་བཅུ་གཉིས། ༡༤ ཀློང་ཆེན་དྲུག་ལ་མ་བུ་ལྔ། ༡༥ སྐུ་གདུང་འབར་བའི་རྒྱུད་ལ་མ་བུ་བདུན། ༡༦ རིན་ཆེན་སྤུངས་པ་ལ་མ་བུ་དྲུག ༡༧ དེའི་ཕྱིར་སེམས་སྡེ་ཀློང་སྡེ། མན་ངག་གི་སྡེ་ཐམས་ཅད་ཀྱི་རྩ་བར་གྱུར་པ་ཞེས་སྔ་རབས་པ་རྣམས་འཆད་ལ། སློབ་དཔོན་ཆེན་པོ་ཀློང་ཆེན་རབ་འབྱམས་པས། སྒྲ་ཐལ་འགྱུར་རྩ་རྒྱུད་དུ་མཛད་དེ། གཞན་རྣམས་བཤད་རྒྱུད་ལྟ་བུར་སྦྱར་ནས་འགྲེལ་པ་ཐེག་མཆོག་མཛོད་ཅེས་པ་མཛད་དེ། དེ་ལྟ་བུའི་རྒྱུད་དེ་སུས་གསུངས། རིག་འཛིན་རྣམས་ལ་ཇི་ལྟར་བརྒྱུད། མན་ངག་གི་བརྒྱུད་པ་གང་དུ་བྱུང་ཞེ་ན། རྒྱལ་བའི་བཀའ་དྲི་མ་མེད་པ་ཡིན་པའི་ཕྱིར་རྒྱལ་བ་དགོངས་པས་བརྒྱུད་པ། གསང་སྔགས་ངེས་པའི་དོན་ཡིན་པའི་ཕྱིར་རིག་འཛིན་བརྡའི་བརྒྱུད་པ། རྒྱ་བོད་སྦྲེལ་བའི་མན་ངག་གི་བརྒྱུད་པ་ཟམ་མ་ཆད་པའི་ཕྱིར། གང་ཟག་སྙན་ཁུང་དུ་བརྒྱུད་པ་གསུམ། དང་པོ་ནི། སྟོན་པ་ཆོས་སྐུས་སྤྲུལ་པའི་སྐུ་དང་། འཁོར་ས་ལ་གནས་པའི་བྱང་ཆུབ་སེམས་དཔའ་ལ་ལོངས་སྐུའི་ཚུལ་གཟུང་། རང་གི་ངོ་བོའི་སྒོ་ནས་བཤད། དེ་ནས་ལོངས་སྐུ་དེས་མེ་ཏོག་པདྨའི་སྟེང་དུ་རང་བྱུང་རྡོ་རྗེ་སེམས་དཔའ་སྤྲུལ་པའི་སྐུར་བྱོན་ནས། ལྷ་གནས་རྣམ་པ་གསུམ་དུ་འཁོར་རྣམ་པ་བཞི་ལ་གདམས་པ་རིན་པོ་ཆེ་རྣམ་པ་གསུམ་བཤད། དེས་འཁོར་རྣམས་ཀྱི་ཐེ་ཚོམ་གྱི་སྤྲོས་པ་བཅད་དོ། །དེ་ཡང་ཀུན་གསལ་ལས། གང་ཟག་བློས་བྱས་མ་ཡིན་པ། སངས་རྒྱས་དགོངས་པ་བརྒྱུད་པ་བཤད། ཞལ་ནས་གསུངས་པ་ཡིད་ཆེས་འགྱུར། ཅེས་གསུངས། གཉིས་པ་ནི། རྡོ་རྗེ་སེམས་དཔའི་ཞལ་ལན་གསུམ་དུ་གཟིགས་པ། གསུང་ལན་གསུམ་དུ་གསན་པ། ཐུགས་ལན་གསུམ་དུ་མཁྱེན་པ། རིག་འཛིན་གྱི་གཙོ་བོ་དགའ་རབ་རྡོ་⁽1763⁾ཨུ་རྒྱན་གྱི་རྒྱལ་པོའི་སྲས་ཡབ་མེད། པྲཛྙཱ་བྷ་ཝ། དགའ་རབ་རྡོ་རྗེ། རོ་ལངས་བདེ་བ་ཅེས་མཚན་བཞི་རྗེས་རྒྱ་ནག་⁽1763⁾འགའ་ཞིག་དུར་ཁྲོད་བསིལ་བ་ཚལ་ཟེར་བཀྲ་ཤིས་ཁྲི་སྒོར་འཇམ་དཔལ་བཤེས་⁽1763⁾རྒྱ་གར་ནུབ་ཕྱོགས་རིམ་པ་གཉིས་པའི་གྲོང་ཁྱེར་དུ་འཁྲུངས་པ་གཉེན་ལ་བཤད། དེས་རྒྱ་གར་རྡོ་རྗེ་གདན་དུ་⁽1763⁾འདི་ལུགས་ལ་སྔ་ཕྱི་གཉིས་འདི་སྔ་མ་ཕྱི་མའང་འདིའི་སྤྲུལ་པར་འདོད། རྡོ་རྗེ་གདན་ནས་ནུབ་བྱང་སོ་ས་གླིང་གི་དུར་ཁྲོད་ད་ལྟའི་ཙ་རིར་དུ་ཤྲཱི་སིངྷ་⁽1763⁾རྒྱ་ནག་ཤོ་ཆའི་གླིང་དུ་འཁྲུངས་ལ་བཤད། དེས་དུར་ཁྲོད་བསིལ་བའི་ཚལ་⁽1763⁾རྒྱ་ནག་བཀྲ་ཤིས་ཁྲི་སྒོར་ཛྙཱན་པྲ་ཏྲ་དང་། རྒྱ་གར་ཤར་ཕྱོགས་དུར་ཁྲོད་བྷ་སིང་གི་ནགས་སུ་ཛྙཱ་ན་སུ་ཏྲ་ལ་གསན་དགོས་བྱུང་དུ་བི་མ་ལ་མི་ཏྲ་རྒྱ་གར་ནུབ་ཕྱོགས་བླ་བའི་ཚལ་དུ་འཁྲུངས་ལའོ། །དེ་ཡང་ཀུན་གསལ་ལས། ངེས་པ་དོན་གྱི་འཁོར་ཡིན་པས། །རིག་འཛིན་བརྡའི་བརྒྱུད་པ་བཤད། །ལྡེམ་པའི་དོན་དགོངས་མ་ཡིན་པ། །ངེས་པའི་དོན་དུ་ཡིད་ཆེས་འགྱུར། གསུམ་པ་ནི། རྒྱལ་པོ་ཁྲི་སྲོང་ལྡེ་བཙན་ཀྱིས་བི་མ་ལ་སྤྱན་དྲངས། རྒྱལ་པོ་བརྟག་པའི་ཕྱིར་རྒྱུ་འབྲས་ཀྱི་ཆོས་བསྟན་པས་ཐུགས་མ་ཆེས་ཏེ། རྟ་ངང་པ་གསེར་སྒོང་ལ་དར་ཟབ་ཀྱི་སྟན་དང་དངུལ་གྱི་སྒ་ལ་གསེར་གྱི་པ་ཏྲ་བཏབ་པ་ཞིག་གཏད་ནས། དར་ཟབ་གྱི་ཐུར་བྱས་གསེར་སྐྱོགས་དངུལ་སྐྱོགས་གསེར་བསིལ་མས་བཀང་བ་ཕུལ་ནས་ཞུས་པས། བསམ་ཡས་འཆིང་བུ་སྒྱིའུ་རུ། ཕྱི་ནང་གསང་བའི་དབང་དང་གདམས་ངག་གནང་། རྗེ་དང་གཉགས་ཛྙཱ་ན་དང་། མྱང་ཏིང་འཛིན་བཟང་པོ་གསུམ་ལ་རྒྱུད་ཕྱི་མ། དེ་གཉིས་ཀྱིས་ཚེ་འདི་ཉིད་ལ་གྲུབ་པ་མཐར་ཕྱིན། དེ་ནས་དཔེ་རྒྱུད་དང་སྙན་རྒྱུད་གཉིས་སུ་གྱེས། དཔེ་རྒྱུད་ཞའ་ཀེ་ཚང་དུ་སྦས། སྙན་རྒྱུད་ཉང་ཏིང་འཛིན་གྱིས་སྦས་བློ་གྲོས་དབང་ཕྱུག་ལ་བཤད། དེས་⁽1763⁾ཁ་ཅིག་ཏུ་འདི་གཉིས་དཔོན་སློབ་གོ་ལོག་འབྲོམ་རིན་ཆེན་འབར་བ་ལ་བཤད། དེས་ལྡང་མ་ལྷུན་གྱི་རྒྱལ་མཚན་ལ་བཤད། ལྡང་མས་ཀ་བའི་གསེབ་ནས་ཁ་བྱང་རྙེད་ནས་བཏོན། དེས་གཏེར་རྒྱུད་དང་སྙན་རྒྱུད་གཉིས་འཛོམ། ཁོང་གིས་ལས་ཅན་དུ་གཟིགས་ནས་ལྕེ་བཙུན་སེང་གེ་དབང་ཕྱུག་ལ་བཀའ་གཏེར་གཉིས་ཀ་བཤད། དེས་སྙན་བརྒྱུད་ཀྱི་མན་ངག་མང་དུ་སྤེལ། གཏེར་བརྒྱུད་ཆད་པ་རྟག་ཆད་དུ་སྦས། ལྕེ་བཙུན་གྱིས་སྙན་བརྒྱུད་ཀྱི་སྐོར་བླ་མའི་སྒོམ་ཀླུ་པོ་ལ་གནང་། ཁོང་གིས་ཀྱང་གྲུབ་པ་ཐོབ། དེས་བླ་མ་ཤེས་རབ་གྲགས་པ་ལ་གནང་། དེས་རྗེ་བཙུན་ཟླ་བ་ལ་གནང་། དེས་རྒྱལ་བ་ཞང་སྟོན་ལ་གསུངས། དེས་གསང་བ་བླ་མེད་ཀྱི་གཏེར་འཐོན། གཏེར་བརྒྱུད་དང་བཀའ་བརྒྱུད་དུ་འཛོམ་མོ། །དེས་བླ་མ་ཉི་མ་འབུམ་ལ་གསུངས་ཏེ། དེས་དབོན་པོ་ཇོ་བེར་ལ་གསུངས། དེས་འཁྲུལ་ཞིག་སེང་གེ་རྒྱ་པ། དེས་གྲུབ་ཆེན་ཟླ་བ་མུན་སེལ། དེས་རིག་འཛིན་ཀུ་མཱ་ར། དེས་ཀློང་ཆེན་རབ་འབྱམས། དེ་ནས་མཁས་གྲུབ་དྷརྨ་ཀཱིརྟི། མཁས་བཙུན་ཉི་མ་འོད་ཟེར། བྱང་སེམས་ཀུན་དགའ་རྒྱལ་མཚན། སྤྲུལ་སྐུ་ཆོས་དབྱིངས་གྲགས་པ། ལྷུན་སྡེ་རབ་འབྱམས་པ། དེའི་དབོན་ཐུགས་རྗེ་ལྷུན་གྲུབ་པ། དེའི་དབོན་ཐེལ་མཁན་ཆེན་ཆོས་རྒྱལ་ལྷུན་གྲུབ། དེས་པདྨ་དཀར་པོ་ལའོ། །ཡང་ན་ཀློང་ཆེན་པ་ནས། འཁྲུལ་ཞིག་ཆེན་པོ། ཀུན་བཟང་རྡོ་རྗེ། བྱ་བཏང་ཆེན་པོ། དཔལ་ལྷུན་བདེ་བའོ། །དེ་ཡང་ཀུན་གསལ་ལས། མ་འོངས་དུས་སུ་གང་ཟག་སྙན་བརྒྱུད་བཤད། བརྒྱུད་པ་འབྲེལ་མ་ཆད་པ་ཡིད་ཆེས་འགྱུར། ཅེས་གསུངས་སོ།།